ΓΡΑΠΤΗ ΕΡΩΤΗΣΗ P-0798/01

υποβολή: Daniela Raschhofer (NI) προς την Επιτροπή

(13 Μαρτίου 2001)

Θέμα: Εξακρίβωση της προέλευσης των βοοειδών μέσω βιολογικού αναγνωριστικού ενωτίου

Η Επιτροπή θα έχει σίγουρα ενημερωθεί από τα διάφορα μέσα ενημέρωσης ότι τον Ιανουάριο του 2000 απονεμήθηκε στη November AG το βραβείο καινοτομίας της γερμανικής οικονομίας για νεοσύστατες επιχειρήσεις για την ανάπτυξη μιας διαδικασίας βιολογικής σήμανσης.

Το βιολογικό αναγνωριστικό ενώτιο αποσκοπεί στην ασφαλή εξακρίβωση της προέλευσης των ζώων εκμετάλλευσης και του κρέατος. Σε αντίθεση με τις διαδικασίες που εφαρμόζονται σήμερα, στόχος της εν λόγω μεθόδου είναι να μπορούν να αποκλείονται σε μεγάλο βαθμό οι πιθανότητες παραπλάνησης.

Θεωρεί η Επιτροπή σκόπιμο να αντικατασταθεί η παραδοσιακή διαδικασία της εξακρίβωσης της προέλευσης μέσω αναγνωριστικών ενωτίων, διαβατηρίων ζώων και μιας πολύπλοκης διαδικασίας δήλωσης και καταχώρισης από την εξακρίβωση της προέλευσης μέσω βιολογικού αναγνωριστικού ενωτίου;

Σε ποια προβλήματα προσκρούει, κατά τη γνώμη της Επιτροπής, η καθιέρωση της διαδικασίας βιολογικής σήμανσης;

Διαθέτει η Επιτροπήπολογισμούς του κόστους που θα συνεπαγόταν ενδεχόμενη εφαρμογή της εν λόγω διαδικασίας;

Απάντηση του κ. Byrne εξ ονόματος της Επιτροπής

(2 Μαΐου 2001)

Αν και η ανάπτυξη διαδικασιών βιολογικής επισήμανσης έχει περιγραφεί στον τύπο ωςποσχόμενο μέσο, για την αξιολόγηση του βιολογικού ενωτίου απαιτούνται λεπτομερείς πληροφορίες σχετικά με την αξιοπιστία της μεθόδου.

Όσον αφορά τυχόν αντικατάσταση των παραδοσιακών μεθόδων εντοπισμού της καταγωγής μέσω ενωτίων, διαβατηρίων ζώων και αναφοράς και καταχώρησης, πρέπει ναπογραμμισθεί ότι η Επιτροπή δεν σκοπεύει να προτείνει χαλάρωση των διατάξεων για τον εντοπισμό και την καταχώρηση.

Οι δύο βασικοί στόχοι των εν λόγω διατάξεων είναι:

- ο εντοπισμός και η ίχνευση ζώων για κτηνιατρικούς σκοπούς, που έχει κρίσιμη σημασία για τον έλεγχο των μεταδοτικών ασθενειών"

- η διαχείριση και η επίβλεψη πριμοδοτήσεων ζωικού κεφαλαίου ως μέρους της μεταρρύθμισης της γεωργικής πολιτικής.

Με την έκδοση το 1997 του κανονισμού του Συμβουλίου (ΕΚ) αριθ. 820/97 της 21ης Απριλίου 1997 σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας(1), οιφιστάμενες διατάξεις για τον εντοπισμό και την καταγραφή βοοειδών (οδηγία του Συμβουλίου αριθ. 92/102/ΕΟΚ της 27ης Νοεμβρίου 1992(2)) ενισχύθηκαν. Η ενίσχυση ήταν αναγκαία, δεδομένου ότι η εμπειρία, και ιδίως η κρίση της σπογγώδους εγκεφαλοπάθειας των βοοειδών, έδειξαν ότι ηλοποίηση τωνφιστάμενων κανόνων για την αναγνώριση και καταγραφή δενπήρξαν εξ ολοκλήρου ικανοποιητικές και απαιτούσαν περαιτέρω βελτιώσεις.

Το ενισχυμένο σύστημα για την αναγνώριση και καταγραφή βοοειδών περιλαμβάνει: 1) ενώτια για τον εντοπισμό μεμονωμένων ζώων, 2) μηχανογραφημένων βάσεων δεδομένων, 3) διαβατήρια ζώων και 4) μεμονωμένα μητρώα διατηρούμενα σε κάθε εκμετάλλευση.

Οι διατάξεις αυτές μεταφέρθηκαν στον κανονισμό (ΕΚ) αριθ. 1760/2000 του Κοινοβουλίου και του Συμβουλίου της 17ης Ιουλίου 2000 για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97(3).

Σύμφωνα με τις διατάξεις του κανονισμού (ΕΚ) αριθ. 1760/2000 η Επιτροπή έχει δεσμευθεί ναποβάλει στο Κοινοβούλιο και στο Συμβούλιο έκθεση όσον αφορά ηλεκτρονικό εντοπισμό, πριν από την 31η Δεκεμβρίου 2001. Δεν προβλέπεται εναλλακτικός εντοπισμός.

(1) EE L 117 της 7.5.1997.

(2) EE L 355 της 5.12.1992.

(3) EE L 204 της 11.8.2000.